Nærmilj¢

Det gode samarbeidet
//-I dag-// Særlig videregående skoler som har yrkesfaglig studietilbud, har hatt god kontakt med bedrifter i nærmiljøet. Skolen har vært prisgitt bedrifters vilje til å ta imot elever til opplæring. Dette har selvsagt vært en enklere oppgave i oppgangstider enn i nedgangstider. Større bedrifter, som kjenner markedets svingninger, har derimot innsett viktigheten av å involvere seg i sine fremtidige arbeidstakere også i perioder der arbeidsmengden er mindre.

Elevene på almenne fag har derimot kun kontakt med bedriftene og nærmiljøet via mindre prosjekter i skolens regi. Resultatet av intervjuer og omvisninger som bedrifter og andre takker ja til, får bedriftene derimot sjeldent innsyn i. Dette lar seg enkelt endre ved dagens og fremtidens web verktøy.

//-I fremtiden-// Ved å bruke åpne nettsteder som wikier, kan bedriftene følge med på prosessen i prosjekter de involveres i. Bedriftene kan inviteres til deltakelse og videre samarbeid, og dermed i større grad være med å føre viktig informasjon videre. Samtidig er de medspillere og kontrollører over hva som skrives om deres bedrift på nettet. Noen av disse prosjektene ser vi for oss kan brukes i bedriftens PR arbeid, som bevis på engasjement i skole og nærmiljø.

Å involvere seg betyr at en må bidra med noe. Uansett hva en bidrar med, vil dette ta tid. Et økt samarbeid mellom nærmiljø og skole kan føre til at enkelte aktører føler et økt press til å si ja til intervju, omvisninger og liknende. Her må skolen som helhet prøve å fordele presset på de ulike aktørene rundt.

Gevinsten
//-for elevene-// At nærmiljøet viser interesse for det som skjer i skolen og dens elever, vil kunne oppleves som støttende og motiverende. Det kan også øke presset på elevene til å ville gjøre det bra på skolen. Ved å bidra, kan bedrifter og enkeltpersoner være med på å bevisstgjøre elevene i forhold til det som skjer i samfunnet rundt. De kan lettere forklare hvilke krav og forventninger til kunnskap bedriftene har til elevene som skal ut i arbeidslivet. Dette blir virkelighetsnære eksempler og oppdatert kunnskap innenfor ulike fagfelt.

//-for nærmiljøet-// Dagens skole er ikke som før. Kravene til elevene er mer komplekse, og presset elevene generelt møter i hverdagen er større enn hos tidligere generasjoner. Dette kan være vanskelig å se, for de som ikke lenger har en direkte tilknytning til skolen. Elevene må synliggjøres på en positiv måte fra skolens side, og fremmes som en ressurs i nærmiljøet. Ved at nærmiljøet har tettere kontakt med elever, vil de få bedre kjennskap til elevene og det de har å bidra med. Kanskje finnner de fremtidig arbeidskraft? Og hva om nærmiljøet kommer med konstruktive innspill til vår skolehverdag, om relevante faglige problemstillinger? Ved å videreutvikle entrepenørskap som en del av undervisning2.0, kan også skolen involveres i utførelsen av små oppdrag for bedrifter og andre i nærmiljøet. Dette igjen kan bidra til en positiv utveksling av ideer mellom nærmiljø, skolens elever og lærerne.

Har nærmiljøet og skolen noe å tilby hverandre?
Ja så absolutt. Skolen som institusjon er en viktig del av nærmiljøet. Enten har en vært elev der, er elev, foresatt eller nabo. Alle har gått på skole, det er en stor del av oppveksten vår,og vi føler at vi kjenner innsiden av skolekulturen. Det blir derfor enkelt å ha en mening om de endringene som gjøres og det som ellers foregår der. Selv om en til tider opplever enkelte samspill som mindre nyttige, vil en utvikle gjensidig respekt. Er det ikke slik at disse to miljøene egentlig er gjensidig avhengig av hverandre, for å kunne utvikle seg?